Diari Oficial de la Generalitat Valenciana


Sumari del DOGV 5758, del 08-05-2008 (2008/5756)

RESOLUCIÓ de 5 de maig de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 126.176 m², situada a Villena (Alacant), paratge de los Cabezos, realitzada per l'ajuntament del dit municipi a favor de la Generalitat, per a ser destinada a la construcció d'una planta de tractament de residus sòlids urbans.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5756


Data del document
:   05-05-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Villena
    * transmissió de la propietat
    * cultura regional
    * propietat immobiliària

RESOLUCIÓ de 5 de maig de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 126.176 m², situada a Villena (Alacant), paratge de los Cabezos, realitzada per l'ajuntament del dit municipi a favor de la Generalitat, per a ser destinada a la construcció d'una planta de tractament de residus sòlids urbans. [2008/5756]  
L'Ajuntament de Villena, en sessió plenària realitzada el dia 6 de juliol de 2007, va acordar la cessió gratuïta a la Generalitat de la parcel·la de la seua propietat, de 126.176 m² de superfície, situada al paratge de los Cabezos de la dita població. Mitjançant escriptura pública atorgada davant del notari de Villena, el Sr. Enrique Sacristán Crisanti, de data 19 de juliol de 2007, amb número de protocol 2078 es va formalitzar la cessió que es troba pendent de ser acceptada per la Generalitat.  
A proposta de la conselleria de Medi Ambient, Aigua, Urbanisme i Habitatge, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'una planta de tractament de residus sòlids urbans, amb subjecció al que disposa l'article 37 de la Llei 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de 10 d'abril, Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Villena de la parcel·la de 126.176 m² de superfície, situada al paratge de los Cabezos de la dita població, que confronta: nord, Cabezos del Estado i camí del Estado i camí del Campo i propietaris que confronten; sud, Cabezo Colorado i propietaris que confronten; est, resta de la finca matriu, i oest, camí del Salero i Reciclados y Servicios del Mediterráneo.  
Consta inscrita en el Registre de la Propietat de Villena, al tom 1514, llibre 869, foli 204, finca 53.175, inscripció 1ª.   
Referència cadastral: part de les referències 43304L933516882472FZ, 78542Q466173609902QB i part de les antigues parcel·les 9001 i 9026 del polígon 8.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Villena s'efectua amb la condició de destinar la parcel·la a la construcció d'una planta de tractament de residus sòlids urbans, i amb subjecció al que disposa l'article 37 de la Llei 111 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic aprofitament energètic de residus i adscrit a la conselleria de Medi Ambient, Aigua, Urbanisme i Habitatge, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 de maig de 2008.- El conseller d'Economia, Hisenda i Ocupació: Gerardo Camps Devesa.